stanford-oval/wikipedia huggingface dataset:
אביגדור אסקין
ביוגרפיה > לאחר העלייה לישראל

זמן קצר לאחר עלייתו לישראל הפך לפעיל מרכזי בתנועת כך של מאיר כהנא והיה לאחד מתומכיו הגדולים והנלהבים. לאחר שנה של פעילות משותפת, החלו להתעורר חילוקי דעות בין אסקין לכהנא. אסקין ניסה להוביל קו אליטיסטי יותר, ולפנות לאוכלוסיות משכילות, בעוד כהנא העדיף להמשיך לפנות אל ההמון. אסקין הסתייג מדבריו של כהנא שדיבר במושגים של "שואה תרבותית" על מה שהממסד האשכנזי עולל כביכול לבני עדות המזרח. בעקבות חילוקי דעות אלו עזב את התנועה, אך שמר על קשר עם הרב כהנא ואף סייע לו בפועלו.
בתחילת שנות השמונים הקים תנועה פוליטית יחד עם חבר הכנסת מיכאל קליינר, והם שיתפו פעולה ביחד עם הסנטור האמריקאי השמרן הקיצוני ג'סי הלמס. באמצע שנות השמונים פרש זמנית מפעילות פוליטית, החל ללמוד פילוסופיה ומדע המדינה באוניברסיטה הפתוחה ועבד כעיתונאי וכעורך בעיתונים ברוסית.
אסקין התפרסם בציבור הרחב בעיקר בשל טקס פולסא דנורא נגד ראש הממשלה, יצחק רבין, שבו השתתף ב-2 באוקטובר 1995 בעקבות הסכמי אוסלו. כעבור כחודש פעיל הימין הקיצוני יגאל עמיר, רצח את רבין. לאחר הרצח אמר אסקין כי "תפילתנו התקבלה במלואה". הוא הועמד על כך לדין באשמת הסתה אך זוכה. אסקין הפך לחבר קרוב של יגאל עמיר, שבו הוא רואה איש נעלה שמעשהו הציל רבבות יהודים, והיה לראשון שחגג לו יום הולדת בכלא.
בדצמבר 1999 נעצר בידי השב"כ, יחד עם אנשים נוספים, בחשד שהתכוון להטיל ראש חזיר עטוף בדפי הקוראן באמצעות בליסטרה למתחם רחבת הר הבית במהלך תפילה המונית בלַ֫יְלַת אל-קַדְר בסוף חודש הרמדאן. הוא הואשם בקשירת קשר לביצוע פשע, אך זוכה מפרשת הר הבית. עם זאת, הורשע בשתי העבירות האחרות.
בשנת 1999 במהלך הפגנה של הימין בבית הקברות בנשר, הונח ראש חזיר על הקבר של עז א-דין אל-קסאם, במחאה על הקמת אנדרטאות לרוצחים. אסקין נשפט על כך והורשע בשידול ובקשירת קשר להנחת ראש החזיר על הקבר וכן בשידול ובקשירת קשר להצתת משרדי "דור שלום" בשכונת תלפיות בירושלים. הוא נידון ל-30 חודשי מאסר בפועל ו-18 חודשים על תנאי; החל לרצות את עונשו ב-2001 והשתחרר ב-20 בפברואר 2003. במהלך מאסרו בכלא הדרים פתח בשביתת רעב לאחר ששירות בתי הסוהר העניש אותו על כך ששידר מהכלא ל"רדיו כהנא" בארצות הברית.
במרץ 2003 בג"ץ דחה את עתירתו לפסול את "חוק יגאל עמיר", לפיו לא ייקצב עונשו של אדם שהורשע ברצח ראש הממשלה ממניעים אידאולוגיים.
במאי 2005 זכה בתביעת דיבה שהגיש בבית המשפט לתביעות קטנות נגד ברי חמיש, מפרסם תאוריות הקשר באשר לרצח רבין, שטען כי אסקין הוא סוכן שב"כ. לטובת אסקין נפסקו פיצויים והוצאות משפט בסך 3,500 ש"ח.
בינואר 2011 הוגש נגד אסקין כתב אישום באשמת האזנות סתר למזכירתו של האוליגרך מיכאל צ'רנוי שבוצעו בשנת 2007. באוקטובר אותה שנה הוא הורשע במסגרת הסדר טיעון ונידון לעבודות שירות וקנס.
ביוגרפיה > לאחר פעילותו הפוליטית

בעשור השני של המאה ה-21, הפך אסקין לאורח קבוע בתוכניות אקטואליה בטלוויזיה הרוסית כמו "יום ראשון בלילה עם ולדייר סולוביוב" בערוץ רוסיה-1, שם הוא היה מביע תמיכה בולדימיר פוטין, אך לפני חמש שנים[דרושה הבהרה] התרחק מהזירה ומשפרצה מלחמת אוקראינה-רוסיה סירב לתמוך בתוקפנות הרוסית. בדיונים על המזרח התיכון הוא מגן על ישראל ומציג אותה באור חיובי. הוא מופיע גם בטלוויזיה האמריקנית, האוקראינית והגאורגית.
אסקין עסק בתיווך בין גורמים ישראלים ובינלאומיים לרוסיה בתחומים שונים.
ביוגרפיה > חיים אישיים

אסקין נשוי אב לשבעה. היום הוא גר בשכונת הר נוף בירושלים. גרושתו לפני ארבעים שנה הייתה מזל כהן, שזכתה לכינוי "מזל היורקת" בגין היריקה על שר הביטחון עזר ויצמן בשנת 1979 כמחאה על פינוי היישובים בסיני.
אסקין חיבר תרגום ופירוש ברוסית לחלק נכבד מספר התהילים ופרסם עוד שלושה ספרים. כמו כן פרסם אלפי[דרוש מקור] מאמרים בעד ישראל בעיתונות ברוסית. וכן עוזר בהוצאת ספרים של הרמח"ל ממכון רמח"ל שבהר נוף, אשר בראשותו של הרב שריקי ונמנה עם תלמידיו של הרב.
עמדותיו

אסקין ידוע כמבקר חריף של שלטון דמוקרטי. הוא תומך בארץ ישראל השלמה ומשתתף בפעילות למען הגשמת החזון.
כמו כן הוא ידוע בקשרים ענפים באירופה וארצות הברית.
בעבר היה משתף פעולה עם משטר האפרטהייד בדרום אפריקה עד לשנת 1994. הוא הביע תקווה שנלסון מנדלה לא ישוחרר לעולם. הוא עדיין תומך בארגונים אפריקאנרים בדלניים בדרום אפריקה השואפים להקמת מדינה לבנה. בעניין זה הוא משתף פעולה עם הסופר הדרום-אפריקאי דן רוט. עם זאת, הוא מחרים אפריקאים אנטישמים ונאו-נאצים.
לדעתו, שלטון האפרטהייד היה הרע במיעוטו. לדבריו "בתקופת האפרטהייד אמנם הייתה תחבורה ציבורית נפרדת ללבנים ולשחורים, אבל היום יש תחבורה ציבורית רק עבור השחורים. אף לבן לא מעז לעלות שם על אוטובוס".
הערות שוליים

1 2 3 4 5 6 7 8  שי פוגלמן, 15 שנה אחרי שערך טקס פולסא דנורא ליצחק רבין, אביגדור אסקין מאחד את הימין הקיצוני בעולם, באתר הארץ, 28 באוקטובר 2010
1 2 3 4 5  תולי שרגאי‏, מה נהיה עם – הימין של הניינטיז?, באתר וואלה, 25 ביולי 2005
1 2 3  אביגדור אסקין על הכלב, באתר וואלה, 21 בספטמבר 2005(הקישור אינו פעיל, 5.11.2019)
↑  יאיר אלטמן, אין חרטה בימין הקיצוני: "הפולסא דנורא עבדה", באתר ynet, 20 באוקטובר 2010
↑  ע"פ 3338/99 דמיאן פקוביץ נ' מדינת ישראל, ניתן ב־15 באפריל 1999.
↑  ענת רואה, נדחה ערעורו של אסקין; יחל בריצוי עונש מאסר, באתר ynet, 1 בינואר 2001
↑  אפרת וייס, אביגדור אסקין שוחרר ממאסר, באתר ynet, 20 בפברואר 2003
↑  ברוך קרא, האסיר אביגדור אסקין פתח בשביתת רעב, באתר הארץ, 17 במרץ 2001
↑  תק 4846/04 (תביעות קטנות ירושלים), אביגדור אסקין נגד בארי חמיש, באתר "דיני רשת"
↑  חן מענית, ‏פרשת המעקבים אחר צ'רנוי: אביגדור אסקין מואשם בהאזנת סתר, באתר גלובס, 5 בינואר 2011
↑  פעיל הימין אביגדור אסקין הורשע בהאזנת סתר למשרד מיכאל צ'רנוי, באתר ערוץ 7, 24 באוקטובר 2011
1 2 3 4 5  אלינור פוקס, ‏את החדש של גאולה עמיר כבר קראתם?, באתר ‏מאקו‏, 14 באוקטובר 2015
↑  מזל כהן ירקה בפרצופו של עזר ויצמן, שהיה אז שר הביטחון, כמחאה על פינוי היישוב נאות סיני. בני הזוג התגוררו בקריית ארבע.
↑  מזל היורקת מתחתנת, מעריב, 25 באוגוסט 1980
| --- | --- |
בקרת זהויות :  NLI: 987007600140205171  GND: 1081252081  ISNI: 0000 0004 5624 1495  LCCN: no2016037888  SUDOC: 189982780  VIAF: 32145244455274480009   WorldCat (עם VIAF): 32145244455274480009
פאנט

| --- | --- |


העמוד הראשי של פאנט
 סוג:  אתר אינטרנט
 תקופת הפעילות:  2002–הווה (כ־22 שנים)
 מייסדים:  בסאם ג'אבר
 שירותים עיקריים:  אתר חדשות ופורטל ישראלי בשפה הערבית
 www.panet.co.il
ערך זה עוסק באתר חדשות ופורטל תכנים ערבי-ישראלי. אם התכוונתם למשמעות אחרת, ראו .
פָּאנֶט (בערבית: بانيت; מעין ראשי תיבות של פנורמה נט) הוא אתר חדשות ופורטל תכנים ישראלי בשפה הערבית השייך לעיתון פנורמה, המכוון לאוכלוסייה הערבית בישראל. האתר מציע עדכון מסביב לשעון של מגוון תחומי החיים בחברה הערבית, כאשר האתר מעיד על עצמו שהדגש הוא על הנושאים המעניינים את מגזר הצעירים. האתר נמנה עם קבוצת התקשורת הישראלית פנורמה.
פאנט הוקם כפורטל אינטרנט הממוקד בחדשות ובתכנים. לאחר תקופת הרצה, הושק האתר בשנת 2002.
העורך הראשי ובעל האתר הוא בסאם ג'אבר. פאנט מפיק באופן עצמאי את מרבית החדשות והתכנים המופיעים בו, באמצעות מערכת של כתבים המונה יותר מחמישים איש. האתר מתמקד במידע חדשותי אקטואלי, תוך שימת דגש על המתרחש במגזר הערבי בישראל. תחומי הסיקור באתר פאנט משתרעים הם: חדשות מישראל ומהעולם, אקטואליה, תרבות (אומנות, מוזיקה ערבית, טלוויזיה, קולנוע, רדיו), צרכנות, ספורט, אסטרולוגיה ותחזית מזג האוויר וגם סרטים וסדרות. בידיעות שבאתר מתאפשרת תגובה של הקוראים (טוקבק). בפברואר 2018 הצטרף האתר לפורום האתרים במאבק על תקציבי הפרסום של לשכת הפרסום הממשלתית.
תנועה באתר

מאז הקמתו ב-2002 זכה האתר לפופולריות רבה בקרב ציבור הגולשים הערביים בישראל. האתר מעיד על עצמו שהוא זוכה ל־5 מיליון מבקרים ליום, כאשר מתוכם 750,000 גולשים מישראל, ומהם 13% משתמשים משתנים ליום. אתר פאנט מופיע לפי הדירוג של אלקסה, בקבוצה הראשונה המובילה של האתרים במדינת ישראל, יחד עם אתר ynet, אתר וואלה ואתרים ישראלים מובילים נוספים . על פי סקר TGI, הנערך מדי שנה, רוב האוכלסיה הערבית הגולשת באינטרנט גולשת באתר "פאנט".
באוגוסט 2009 הקים האתר ערוץ אינטרוויזיה חדש וראשון מסוגו במגזר הערבי בישראל. בשלב הראשון הערוץ יכלול תוכניות אירוח ובידור, ובשלב שני ישודרו מהדורות חדשות יומיות ותוכניות מגוונות בעלות אופי מקומי. את השידורים מגישים ידוענים מהמגזר הערבי, כמו גם כתבי שבועון הקבוצה פנורמה. בספטמבר 2009 השיק האתר רדיו אינטרנטי לשירים ערביים בלבד.
בעלים

מאחורי האתר עומדת קבוצת פנורמה, המוציאה לאור את השבועון "פנורמה" הנפוץ במגזר הערבי, ואת מוסף הרכב פנורמה-אלסיאראת (היחיד במגזר) ואת מוסף התרבות מידרמה. לפי ההערכות בענף, מחזור ההכנסות של פאנט מגיע למאות אלפי דולרים בשנה, המגיעים בעיקר מפרסומות המופיעות בו.
ראו גם

ערב 48
הערות שוליים

1 2  פרופיל פאנט
↑  אלכסנדר כץ, 'פאנט' מצטרף לפורום האתרים - במאבק על תקציבי לפ"מ, באתר אייס, ‏20 בפברואר 2018
1 2  אופיר בר-זהר, סקר SMI: עלייה של 30% בחשיפה לעיתונים במגזר הערבי, באתר TheMarker‏, 23 בספטמבר 2009
↑  דורון אביגד, כל הדרך מקול ישראל: העיתונאי ששולט בתקשורת הערבית בארץ, גלובס, 23.07.2022
↑  יוסי גורביץ, "כלכליסט", הכירו את אתר החדשות השני בישראל: פאנט, באתר ynet, 24 בפברואר 2008
| דגל ישראל אתרי חדשות בישראל |
| --- | --- | --- |
| אקטואליה | דבר העובדים בארץ ישראל • דיגיטל 14 • כאן דיגיטל • הארץ • המקום הכי חם בגיהנום • וואלה • זמן ישראל • חדשות 0404 • חדשות 13 • ישראל היום • ynet • כאן חדשות • מאקו • מגפון ניוז • מידה • מעריב אונליין • News1 מחלקה ראשונה • N12 • עכשיו 14 • רוטר.נט • שיחה מקומית •  שקוף • i24 News |  |
| המגזר הדתי והחרדי | בחדרי חרדים • המחדש • הקול היהודי • חרדים10 • כיכר השבת • כיפה • סרוגים • ערוץ 7 • JDN |  |
| המגזר הערבי | א-סנארה • אל-ערב • פאנט • בוקרא תקשורת |  |
| בידור ופנאי | חורים ברשת • ישראל בידור • פנאי פלוס • Xnet |  |
| מדע וטכנולוגיה וגיימינג | הידען • מזבלה • Geektime • HWzone • GamePro • Vgames |  |
| שונות | ביזפורטל • תיק דבקה • WDG • ONE • GoGay |  |
אלין סולימנוב

| --- | --- |

 לידה:  1970 (בן 54 בערך) באקו, הרפובליקה הסובייטית הסוציאליסטית של אזרבייג'ן 
 מדינה:  אזרבייג'ן, ברית המועצות 
 השכלה:  האוניברסיטה הממלכתית של באקו  אוניברסיטת טולידו  אוניברסיטת מוסקבה  בית הספר פלטשר למשפט ודיפלומטיה 
 
 
אלין אמין אוגלו סולימנוב (באזרית: Elin Emin oğlu Süleymanov) הוא דיפלומט אזרי. משמש כשגריר אזרבייג'ן בממלכה המאוחדת, ולשעבר כשגריר בארצות הברית.
ראשית חייו

סולימנוב נולד בבאקו, אזרבייג'ן. הוא סיים תואר ראשון בגאוגרפיה מאוניברסיטת באקו ב-1989, בגאוגרפיה פוליטית מאוניברסיטת מוסקבה ברוסיה ב-1992, ותואר שני במנהל ציבורי מאוניברסיטת טולדו באוהיו ב-1994. לפני למשרד החוץ, עבד בנציבות האו"ם לפליטים באזרבייג'ן ובמכון לחקר מדיה פתוחה בפראג בין השנים 1995–1997.
קריירה

לאחר שעבד כמזכיר בשגרירות אזרבייג'ן בוושינגטון די.סי., שימש כיועץ בכיר במשרד החוץ של המנהל הנשיאותי של אזרבייג'ן. ב-14 בנובמבר 2005 מינה נשיא אזרבייג'ן אילהם אלייב את סולימנוב ל"שליח בעל סמכות" בלוס אנג'לס, קליפורניה. ב-26 באוקטובר 2011 מונה סולימנוב לשגריר אזרבייג'ן בארצות הברית. עשר שנים לאחר מכן הוא מונה לשגריר בממלכה המאוחדת.[דרוש מקור]
הערות שוליים

↑  "Consulate General of the Republic of Azerbaijan in Los Angeles. Elin Suleymanov. Consul General". אורכב מ-המקור ב-2011-09-04. נבדק ב-2011-10-28.
↑  "World Affairs Council of Oregon. Consul General Elin Suleymanov". אורכב מ-המקור ב-2020-09-24. נבדק ב-2011-10-28.
↑  Betty Blair (Autumn 2006). "Expanding Westward. Azerbaijan Opens New Consulate in Los Angeles". Vol. 14, no. 3. Azerbaijan International. pp. 36–37. נבדק ב-2011-10-28.
↑  "Elin Suleymanov appointed Azerbaijan's ambassador to US". News.az. 2011-10-26. אורכב מ-המקור ב-2012-09-06. נבדק ב-2011-10-28.
↑  "Order of the President of the Republic of Azerbaijan on appointing E. E. Suleymanov as Ambassador Extraordinary and Plenipotentiary of the Republic of Azerbaijan to the United States of America". Presidential Administration of Azerbaijan Republic. 2011-10-26. נבדק ב-2011-10-27.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלין סולימנוב".
צ'ארלס גריי, רוזן גריי השני

צ'ארלס גריי, רוזן גריי השני (באנגלית: Charles Grey, 2nd Earl Grey;‏ 13 במרץ 1764 – 17 ביולי 1845) היה ראש הממשלה הבריטי ה-26, מטעם המפלגה הוויגית בין 22 בנובמבר 1830 עד 16 ביולי 1834. גריי נולד בצפון אנגליה, במחוז נורת'מברלנד, הבן השני לצ'ארלס גריי, רוזן גריי הראשון. בשנת 1807 ירש גריי את תואר הרוזנות "גריי" עם מות אביו בתור היורש הבכור, בכך ירש גם את כס אביו בבית הלורדים.
גריי נישא למרי אליזבת פונסונבי ב-1794, להם נולדו 16 ילדים, מהם עשרה בנים ושש בנות. ביניהם: הנרי ג'ורג' גריי, יורש העצר של רוזנות גריי והגבירה אליזבת גריי אשר הנסיכה דיאנה הייתה נצר למשפחתה.
צ'ארלס גריי היה אחד מהוגיו של חוק הרפורמה של 1832, שביסס רפורמה מקיפה בשיטת הבחירות בבריטניה. כמו כן הוא ביטל את העבדות ברחבי האימפריה הבריטית. 
 על שם גריי נקרא גם תה ארל גריי.
ראשית חייו

כצאצא למשפחה בעלת שורשים עתיקים המגיעים לממלכת נורת'מבריה, היה צ'ארלס גריי בנם השני אך הבכור שהגיע לגיל בגרות של גנרל צ'ארלס גריי ושל אשתו אליזבת', בתו של ג'ורג' גריי. היו לו ארבעה אחים ושתי אחיות. הוא התחנך בבית ספר ריצ'מונד שבמחוז צפון יורקשייר ולאחר מכן באיטון קולג' ובטריניטי קולג' שבקיימברידג', שם רכש כישורי הבעה בלטינית ובאנגלית וכושר נאום שהפך אותו לאחד הנואמים המזהירים ביותר של תקופתו. גריי נבחר לפרלמנט כנציג מחוז הבחירה של נורת'מברלנד ב-14 בספטמבר 1786, כשהוא בן 22 בלבד. הוא נעשה אחד מחברי המפלגה הוויגית שהיו מקורבים לצ'ארלס ג'יימס פוקס, לריצ'רד ברניסלי שרידן (Richard Brinsley Sheridan) ולנסיך מוויילס ועד מהרה הוא הפך להיות אחד המנהיגים המובילים של המפלגה הוויגית.
גריי היה ידוע בתור אחד ממובילי המאבק לרפורמה פרלמנטרית ולשוויון זכויות לקתולים. הרומן שניהל עם הדוכסית מדבונשייר, פעילה פוליטית בפני עצמה, גרמה לו מעט נזק למרות שהרומן כמעט והסתיים בגירושיה.
ב-1806, גרי, אז לורד האוויק (Howick), בזכות תוארו של אביו כרוזן גריי, נעשה חבר ב"ממשלת כל הכישרונות" (Ministry of All the Talents), ממשלת האחדות הלאומית בראשותו של ויליאם גרנוויל, שהייתה קואליציה המורכבת מוויגים, תומכי פוקס, תומכי גרנוויל ותומכי אדינגטון. בממשלה זו כיהן גריי כלורד הראשון של האדמירליות ושנה לאחר מכן, בעקבות מותו של פוקס, הוא מונה להיות שר החוץ ומנהיג המפלגה הוויגית. בשנה שלאחר מכן נפלה הממשלה וב-23 השנים הבאות ישב גריי בספסלי האופוזיציה.
ראש ממשלה

ב-1830, כאשר הדוכס מוולינגטון התפטר מתפקידו כראש ממשלה על רקע הדיון על רפורמות פרלמנטריות, שבו הוויגים לשלטון לאחר תקופה ארוכה באופוזיציה כשגריי מכהן כראש ממשלה. ממשלתו הייתה ממשלה ראויה לציון. בין האירועים החשובים בתקופת כהונתה של הממשלה היו אישורו הסופי של חוק הרפורמה של 1832, ואיסור העבדות בכל רחבי האימפריה הבריטית ב-1833. יחד עם זאת, בחלוף השנים נעשה גריי בעל עמדות שמרניות יותר והוא היה זהיר יותר בנקיטת יוזמות לרפורמות מרחיקות לכת, במיוחד כאשר הוא ידע שהמלך ויליאם הרביעי היה תומך ברפורמות שעשה זאת באי רצון. שלא כמו פוליטיקאים אחרים, נראה היה שהוא מעדיף לעסוק בחייו הפרטיים. עמיתיו ציינו בשנינות שהוא היה מאיים להתפטר לאחר כל תבוסה. ב-1834 פרש גריי מהחיים הציבוריים בהותירו את הלורד מלבורן כיורשו בתפקיד.
לאחר ראשות הממשלה

גריי שב להתגורר בהאוויק אך המשיך לפקוח עין על הנעשה בממשלה החדשה בראשותו של מלבורן, אשר הוא ובעיקר משפחתו, התייחסו אליו כמחליף בלבד עד אשר הוא החל לנקוט בצעדים שהשביעו את רצונם. גריי נעשה מבקר חריף יותר עם חלוף העשור, בראותו במיוחד את ידו של דניאל או'קונל מאחורי הקלעים ובהאשימו את מלבורן בהתרפסות כלפי הרדיקלים שהיו מזוהים עם הפטריוט האירי. הוא לא נטה לרחשי ליבו של מלבורן שנזקק לתמיכתם של הרדיקלים על מנת לשמור על הרוב המצטמק שלו בבית הנבחרים ובמיוחד התרעם על כל פגיעה בהישג הגדול שלו, חוק הרפורמה, שאותו הוא ראה כפתרון המוצלח ביותר לשאלות שנגעו לעתיד לבוא. הוא הפעיל בהתמדה את לחצו שנבע מאופיו השמרני. כפי שהוא ציין בנאומו הציבורי החשוב האחרון, מטרתו הייתה לחזק ולשמר את הממסד החוקתי, לעשותו יותר מקובל על העם, במיוחד על מעמד הביניים, שהיו התומכים העיקריים של חוק הרפורמה, ולמסד את העיקרון ששינויים עתידיים בחוק צריכים להיות הדרגתיים, בהתאם להתפתחותה של האוכלוסייה ועל פי הצרכים באותה עת. היה זה נאומו של מדינאי שמרן.
פרישה

גריי בילה את שנותיו האחרונות בחיי פרישה מאושרים, אם כי לעיתים היה מודאג מהנעשה בשדה המדינאות. הוא בילה באחוזתו עם ספריו, משפחתו, ועם כלביו. בשנותיו האחרונות הוא נחלש פיזית ומת בשלווה במיטתו ב-17 ביולי 1845. הוא נקבר בכנסייה המקומית בנוכחות משפחתו, חבריו הקרובים ועובדי אחוזתו.
הנצחה

תה ארל גריי, תערובת הכוללת שמן אתרי קרויה על שמו. אנדרטה לזכרו קיימת במרכז ניוקאסל והיא כוללת פסל שלו הניצב על ראש עמוד בגובה 41 מטרים. האנדרטה הוכתה בעבר בברק וראשו של הפסל נמצא בתוך מרזב ברחוב גריי הסמוך. האנדרטה נתנה את שמה לתחנת רכבת תחתית סמוכה. קולג' על שמו של גריי קיים באוניברסיטה שבעיר דרהאם.
בתרבות

צ'ארלס גריי גולם על ידי השחקן דומיניק קופר בסרט הדוכסית משנת 2008. הסרט מבוסס על ביוגרפיה שנכתבה על חייה של ג'ורג'ינה קוונדיש, הדוכסית מדבונשייר.
תוכנה כשירות

תוכנה כשֵירות (באנגלית: Software as a Service או בקיצור SaaS) היא תוכנה המסופקת למשתמש כשירותים הזמינים באתר הספק (כגון לוח פעילויות / Dashboard המכיל שירותים שונים). כלומר, מדובר בתוכנה אליה המשתמש ניגש באופן מקוון, לרוב באמצעות הדפדפן, מבלי להוריד אותה למחשב (למשל: Gmail).
תוכנה כשירות היא חלופה למודל המסורתי יותר של רכישת מוצר תוכנה והתקנתו במחשב או בשרת הארגון הרוכש. ייתכנו מספר סיבות להעדיף חלופה זו.
הפעלת שירותי התוכנה מאתר הספק היא דרך רשת תקשורת - בדרך כלל האינטרנט. זהו הסוג הנפוץ ביותר של מחשוב ענן.
אחד היתרונות של "תוכנה כשירות" הוא שהשימוש בה עשוי להקטין עלויות משום שלא נדרשת התקנת שרתים במרכז המחשבים של הארגון המשתמש, נחסכת התקנה ותחזוקה של מוצר תוכנה והתשלומים עבור התוכנה עשויים להיות זולים יותר.
חלק מיצרני התוכנה משתמשים במונח "On Demand" כחלופה ל-SaaS. ניתן לראות ב-SaaS כסוג מסוים של מיקור חוץ של אפליקציות ותשתיות.
ארכיטקטורת המימוש

ארכיטקטורת המימוש של ארגון המממש תוכנה כשירות עשוי לכלול את המרכיבים הבאים:
ארכיטקטורת המימוש > תכנון התוכנות

השירותים המופעלים באתר הספק עשויים להיות שירותים על פי הגדרתם ב ארכיטקטורה מוכוונת שירותים; הם מותאמים ללקוח ולצוות העובדים בהתאם על ידי מפתחי התוכנה.
יתרונות תוכנה כשירות > מזווית הראיה של הארגון הרוכש

גמישות - ניתן להתחיל בשירות מסוים ולא בחבילת תוכנה הכוללת פונקציונליות רחבה יותר ובהדרגה להוסיף שירותים נוספים, ניתן גם להתחיל במספר משתמשים קטן ביותר ולהרחיב אותו בהדרגה.
הוצאות נמוכות - אין צורך ברכישת או שכירת מוצר תוכנה, אין צורך בהתקנת שרתים יקרים בארגון ובתשלום על מוצרי תוכנה תשתיתיים המותקנים בהם.
אפשרות נסיגה קלה - במקרה של כישלון בניסוי התוכנה ניתן להפסיק בקלות את העבודה איתה.
עלויות תפעוליות זולות יחסית - השירות מתופעל על ידי היצרן שלו רמת מומחיות וניסיון גבוהות בהרבה מאלה של הארגון הרוכש. גם לאחר השלבים הראשונים, אין צורך בהתקנת שרתים בארגון ובתחזוקתם לצורך הרצת השירות, ואין צורך בביצוע שדרוגי מהדורות תוכנה, משום שהיצרן משדרג אותה באתר שלו.
עלויות זולות של תשלום עבור תוכנה - התוכנה נמצאת בבעלות ספק התוכנה ומותקנת בשרת שנמצא באתר מרוחק מהמשתמש. הארגון המשתמש משלם דמי שימוש תקופתיים, על פי מספר המשתמשים ועל פי השירותים הנצרכים על ידי המשתמשים. העלות עשויה להיות זולה מעלות רכישה של מוצר תוכנה או מעלות שכירות של מוצר תוכנה המותקן באתר הארגון משום שאין תשלום על מספר מינימלי של רישיונות משתמש (במוצרי תוכנה יש בדרך כלל מספר מינימלי כזה, העשוי להיות גבוה ממספר המשתמשים בפועל בארגון), ומכיוון שהתשלום הוא על חלק מהפונקציונליות של המוצר (התשלום הוא רק עבור השירותים הנצרכים בפועל על ידי הארגון ואין צורך לשלם על רכיבים עם פונקציונליות נוספת עליהם עשוי להידרש תשלום במקרה של התקנה באתר הארגון).
עלויות זולות בתחזוקה ושדרוג - השדרוג והתחזוקה נעשים על ידי הספק עבור כל הארגונים המשתמשים בשירות.
התאמה לארגונים קטנים ובינוניים (SMB) - לארגונים אלה יש פחות משאבים ומיומנותם ב טכנולוגיית המידע קטנה יחסית ולכן פתרון המבוסס על הפעלת השירותים על ידי הספק ובאתר של הספק עשוי להתאים להם במקרים רבים.
יתרונות תוכנה כשירות > מזווית הראיה של יצרן התוכנה

זמן קצר להתקנה - במקרים רבים התוכנה כבר מותקנת במרכז המחשבים של הספק ולכן זמן ההתקנה קצר ביותר.
זמן קצר יחסית עד למכירה - בגלל העלות ההתחלתית הנמוכה יותר לארגון המשתמש ומיעוט המשאבים הנדרשים ממנו, תהליכי הרכישה ותהליכי החלטה על ניסוי קלים יותר ומהירים יותר
יתרון לגודל - היצרן עשוי לספק את אותו שירות למספר רב של ארגונים ובכך להשיג יתרון לגודל, שיוזיל את העלויות ליצרן ועשוי להוזיל את העלויות גם לארגונים הרוכשים. אספקת תוכנה כשירות מאפשרת לספק התוכנה לעדכן את יישומי התוכנה לכל המשתמשים בבת אחת ללא צורך בהפצת עדכונים.
מבטיחה לספק תזרים הכנסות יציב למדי לאורך תקופה ממושכת.
חסרונות תוכנה כשירות

פונקציונליות לא מלאה - הטענה העיקרית נגד שירותי SaaS היא שאינם יכולים לתת מענה פונקציונלי מורכב ומלא לצרכים של ארגונים ולכן מתאימה לארגונים קטנים יחסית או לארגונים גדולים שאין להם צרכים עסקיים ייחודיים. יש החולקים על טענה זו.
מגבלות בביצועים - העבודה היא מול מחשב מרוחק תוך שימוש בפרוטוקולים של Web מה שעשוי במקרים מסוימים לפגוע בביצועים.
אבטחת מידע - האפליקציה והנתונים של הארגון המשתמש בתוכנה כשירות, עלולים להיות חשופים לעובדים של ספק התוכנה כשירות. בנוסף לכך קיים סיכון שעובדי חברות אחרות המשתמשות באותו שירות תחת אותו מרכז מחשבים או אפילו משתמשים בשירותים אחרים הממוקמים באותו שרת פיזי עלולים לגשת לנתוני הארגון.
קושי בשילוב עם אפליקציות מוכנות אחרות - קיים קושי לשלב פתרון CRM מבוסס SaaS ביחד עם חבילת ERP של אותו יצרן שמבוססת על תפיסה של התקנה כמוצר במרכז המחשבים של הארגון.
קושי בהתאמה ספציפית לארגון (Customization) - כאשר מתקינים מוצר תוכנה באתר הארגון, קל יותר לבצע התאמות ייחודיות לארגון.
תלות בספק השירות כתוכנה - הארגון תלוי בספק במימד של רמת השירות בעבודה שוטפת, בשדרוגי גרסאות, בנתונים האפליקטיביים של הארגון הקשורים לאותו שירות. אם תידרש העברת השירות לספק SaaS אחר או לאופן עבודה אחר עלול להיווצר קושי במעבר.
היסטוריה

בשנות ה-70 וה-80 של המאה הקודמת היו נפוצות לשכות שירות, בהן בוצעו עבודות מחשוב של ארגונים במקום רכישת מחשבים ותוכנה. מודל זה הפך בהדרגה לפחות נפוץ. היחידה הבסיסית של עבודה לא הייתה שירות אלא יחידות עבודה ייעודיות וקניניות לכל צרכן. בשנות ה-90 הייתה חזרה מסוימת למודל זה על ידי "Application Service Provider" או בראשי תיבות ASP. גם כאן היחידה הבסיסית הייתה אפליקציה ולא שירות.
בשנת 1995 הגיעה חברת התקשורת בריטיש טלקום למסקנה שנדרש מחקר מעמיק על מנת לבחון מודל חדש של פיתוח ומימוש תוכנה. במימונה של החברה התקבצו מספר חוקרים מאוניברסיטאות בריטיות שב-1999 פרסמו מאמר המציג תפיסה הדומה למודל התוכנה כשירות.
המושג "SaaS" הופיע לראשונה בשנת 2001 במסמך אסטרטגי של Software and Information Industry Association, שנקרא "SIIA Trends Report 2000".
חלוצת ה SaaS היא חברת Salesforce.com אשר יצרה מוצר CRM והתחרתה מול חברות גדולות וחזקות: Oracle ,SAP ,Siebel ואחרות, במודל חדשני. בעקבות הצלחתה של Salesforce, תחום ה-CRM הפך לתחום בו נפוץ במיוחד השימוש ב SaaS וחברות נוספות כגון NetSuite אימצו את המודל.
גם פרויקט הקוד הפתוח Sugar פיתח פתרון CRM מבוסס SaaS. גם חברות גדולות כמו Siebel (נרכשה על ידי Oracle) ומיקרוסופט פיתחו פתרונות CRM מבוססי SaaS. האחרונה שהתאימה את עצמה למודל זה הייתה חברת SAP. ברבעון השני של שנת 2008 הוציאה לשוק חברת Netsuite חבילת ERP המבוססת על SaaS. המהדורה האחרונה של Siebel On Demand משלבת את פתרון ה-SaaS עם Web 2.0 ותומכת ברשת חברתית מקוונת.
ראו גם

SOA
Web services
Virtualization
ענן מחשוב
מיקור חוץ של טכנולוגיות מידע
Multitenancy
פלטפורמה כשירות
הערות שוליים

↑  SIIA או בשמו המלא The Software & Information Industry Association הוא ארגון שמטרתו קידום תעשיית התוכנה, הגנה עליה ומתן מידע לתעשייה זו. בארגון חברות מספר רב של חברות ידועות בתעשיית המחשוב.
| --- | --- |
בקרת זהויות :  GND: 7666250-0
ערוץ דיסקברי

ערך זה עוסק בערוץ טלוויזיה. אם התכוונתם לקבוצת אופניים, ראו .
| --- | --- |

 פרטי הערוץ
 מדינה:  ארצות הברית ארצות הברית
 קטגוריה:  מדע, טבע, תעודה, היסטוריה
 תאריך השקה:  1985
 בעלות:  האחים וורנר דיסקברי (אנ')
 שפה:  אנגלית  במדינות רבות: ספרדית, פורטוגזית, איטלקית, דנית, יוונית, רוסית, פולנית, הונגרית ורומנית
 משרד ראשי:  סילבר ספרינג 
 אזור קליטה:  כל העולם.
 זמינות
 HOT:  דיסקברי HD: אפיק 44 אנימל פלנט: אפיק 181
 yes:  דיסקברי HD: אפיק 42  אנימל פלנט: אפיק 47 Discovery+: SVOD
 סלקום TV:  דיסקברי HD: אפיק 18  אנימל פלנט: אפיק 19
 dsc.discovery.com
 
ערוץ דיסקברי (Discovery Channel) הוא ערוץ טלוויזיה בכבלים, אשר הופק על ידי חברת דיסקברי עד למיזוגה עם וורנר מדיה ב-2022, ועוסק בעיקר בתכנים מדעים מגוונים, וכן בסרטים תיעודיים, היסטוריה, סרטי טבע, וסרטי אקסטרים. סיסמת הערוץ היא "מאתגרים את המוח שלך". בסיסו של הערוץ נמצא במדינת מרילנד, ארצות הברית.
בישראל הערוץ מתורגם לעברית ומשודר ב-HOT, ב-yes ובסלקום tv. ב-HOT הערוץ קיים גם באיכות SD. בנוסף החברה המנהלת את הערוץ רכשה מניות בערוץ רשת 13.
פעילות > טלוויזיה

ערוץ דיסקברי החל את שידוריו בשנת 1985, על ידי חברת דיסקברי שהיא בין השאר הבעלים של ערוץ אנימל פלנט, TLC (ערוץ למידה), ערוץ הטיולים, ערוץ המדע, BBC אמריקה, הערוץ הצבאי, ערוץ הבריאות.
ערוץ דיסקברי מגיע ללמעלה מ-450 מיליון בתים במעל מ-160 מדינות. במספר ארצות, ערוץ דיסקברי מדובב לשפת המקום, ובחלק מהארצות הוא רק מתורגם. בין השאר, הערוץ מדובב לשפות הבאות: ספרדית, פורטוגזית, איטלקית, דנית, יוונית, רוסית, פולנית, הונגרית, ורומנית. בפולין, בתוספת של 2 דולרים לחודש, ניתן להחליף בין שני ערוצים עם פסקולים שונים; הערוץ המקורי באנגלית (עם תרגום לפולנית) או מדובב לפולנית.
בנוסף לסדרות חינוכיות ותיעודיות הערוץ משדר גם תוכנית ריאליטי "עירום ומפוחד".